अतिथि शिक्षकों ने शनिवार को हड़ताल शुरू की थी। पहले दिन संख्या कम थी। दूसरे दिन हजारों की संख्या में प्रेरक, जन स्वास्थ्य रक्षक, मीटर वाचक, आंगनबाड़ी कार्यकर्ता, सहायिका व आशा कार्यकर्ता राजधानी पहुंच गए। रविवार को तुलसीनगर, सेकंड बस स्टॉप और हबीबगंज से माता मंदिर की तरफ जाने वाले मार्गों पर बार-बार जाम की स्थिति बनती रही। इस बीच राजस्व मंत्री उमाशंकर गुप्ता से कर्मचारियों की चर्चा हुई। मंत्री ने मुख्यमंत्री से चर्चा कर मांगों को सुलझाने का आश्वासन दिया, लेकिन वे नहीं माने। सोमवार को भी कर्मचारी डटे हुए थे।